钦定古今图书集成/明伦汇编/氏族典/第432卷 > 赵孟𫖯
## 钦定古今图书集成/明伦汇编/氏族典/第432卷 > 赵孟𫖯

按《元史赵孟𫖯传》：“孟𫖯，字子昂，宋太祖子秦王德芳
之后。五世祖秀安僖王子偁，四世祖崇宪靖王伯圭。
高宗无子，立子偁之子，是为孝宗。伯圭其兄也，赐第
于湖州，故孟𫖯为湖州人。曾祖师垂，祖希永，父与訔
仕宋，皆至大官。孟𫖯用父荫补官，宋亡家居。至元二
十三年，侍御史程钜夫奉诏搜访遗逸于江南，得孟”
𫖯，以之入见，授兵部郎中，迁集贤直学士。二十九年，
出同知济南路总管府事。至大三年，召至京，以翰林
侍读学士撰定《祀南郊祝文》。仁宗即位，除集贤侍讲
学士。延祐三年，拜翰林学士承旨。帝眷之甚厚，以字
呼之而不名，求致仕。六年，得请南归。至治二年卒。谥
文敏。孟𫖯以书名天下，其画山水、木石、花竹、《人马》，尢
精致。子雍、奕，并以书画知名。